**SIA “Rīgas meži” Vērmanes dārza, Esplanādes, kultūras un atpūtas parka Mežaparks teritoriju (turpmāk – Teritorija, Teritorijas) lietošanas nosacījumi**

1. Ievērot Rīgas domes 28.04.2021. saistošajos noteikumos nr.43 “Par kārtību, kādā tiek saskaņota un organizēta ielu tirdzniecība” , Rīgas domes 19.06.2007 saistošos noteikumus Nr. 80 “Sabiedriskās kārtības noteikumi Rīgā”,kā arī citos normatīvajos aktos noteiktās prasības.
2. Teritorijā aizliegts kurināt ugunskuru un izmantot Teritoriju piedūmojošas iekārtas.
3. Aizliegts atstāt jebkādu ietekmi uz Teritorijas labiekārtojuma elementiem, tai skaitā apstādījumiem un zālienu.
4. Objektu uzbūvi plānot tikai uz cietā seguma laukumiem.
5. Tirdzniecības organizators nodrošina uz cietā seguma radītu traipu tīrīšanu, ja tādi radušies tirgotāja tīšas vai netīšas darbības vainas dēļ.
6. Tirdzniecības organizators uzņemas materiālu atbildību par radītajiem zemsedzes, stādījumu un teritorijas labiekārtojuma elementu bojājumiem līdz pilnīgai to atjaunošanai, ja bojājumi ir radušies tirdzniecības norises laikā vai tirdzniecības vietas apmeklētāju darbības/bezdarbības rezultātā.
7. Tirdzniecības organizators uzņemas atbildību par elektroiekārtu tehnisko stāvokli un drošu  ekspluatāciju.
8. Tirdzniecības organizators ir atbildīgs par iekārtu tehnisko stāvokli un drošu ekspluatāciju.
9. Nepieciešamības gadījumā, atļauju transporta līdzekļu iebraukšanai apstādījumu teritorijā saņemt tikai no SIA "Rīgas meži". Iebraukšanas atļaujas tiek izsniegtas tikai gadatirgu uzbūves un nobūves vajadzībām un 14. punktā noteiktajos laika periodos.
10. Tirdzniecības organizators nodrošina teritorijā atstāto pārtikas atkritumu (kas utilizējami atbilstoši pārtikas atkritumu utilizēšanas nosacījumiem), bīstamo atkritumu, būvniecības atkritumu, ķīmisko atkritumu savākšanu un utilizēšanu pēc tirdzniecības norises.
11. Pirms iebraukšanas Teritorijā jāiegādājas atļaujas (caurlaides):
	1. Vērmanes dārzā vienlaicīgi drīkst iebraukt ne vairāk kā 5 (piecas) automašīnas, iesniedzot iesniegumu Sabiedrībai par atļauju (caurlaižu) izsniegšanu iebraukšanai;
	2. Esplanādē drīkst iebraukt ne vairāk kā apstiprināto tirgotāju tirdzniecības vietu skaits, iesniedzot iesniegumu Sabiedrībai par atļauju (caurlaižu) izsniegšanu iebraukšanai;
	3. Mežaparkā ne vairāk kā apstiprināto tirdzniecības vietu skaits, iesniedzot iesniegumu Sabiedrībai par atļauju izsniegšanu iebraukšanai kultūras un atpūtas parkā “Mežaparks”.

12.Transporta līdzekļu iebraukšanas un kustības maršruti Esplanādē, Vērmanes dārzā un Mežaparkā noteikti Nolikuma 2., 3. un 4. pielikumā un šīs prasības ir obligāti jāievēro.

13. Mehāniskos transporta līdzekļus (izņemot transportlīdzekļus, no kuriem tiek veikta tirdzniecība) aizliegts novietot stāvēšanai parka Teritorijā, izņemot tam paredzētās vietās (stāvlaukumos).

14.Tirgus uzstādīšanas darbi pasākuma norises dienās Esplanādes parkā un Vērmanes dārzā veicami laikā no plkst. 5.00 līdz plkst.07.00, Mežaparkā no plkst. 7.00 līdz plkst. 9.30. Tirgus demontāžas darbi Esplanādes parkā un Vērmanes dārzā veicami laika posmā no plkst. 19.00 līdz plkst. 21.00, Mežaparkā no plkst.18.00 līdz plkst.20.00.

15. Gadījumos, ja citviet Teritorijā tiek organizēts Rīgas domē saskaņots pasākums, lai nodrošinātu apmeklētāju drošību, SIA “Rīgas meži” ir tiesības mainīt 14.punktā norādītos iebraukšanas/izbraukšanas laikus, informējot par to Tirdzniecības organizatoru.